recursal/SuperWikiNEXT-32B huggingface dataset:
Eduard Friedrich Eversmann.
**Alexander Eduard Friedrich Eversmann** (23. tammikuuta 1794 Wehringhausen Hagen Westfalen – 14. huhtikuuta 1860 Kazan) oli saksalainen biologi ja tutkimusmatkailija.

Eversmann opiskeli Marburgin, Hallen, Berliinin ja Tarton yliopistoissa. Hän väitteli lääketieteen ja kirurgian tohtoriksi Tartossa 1817. Seuraavien kolmen vuoden ajan hän matkusteli Etelä-Uralilla keräten eläin- ja kasvinäytteitä, jotka hän lähetti Hinrich Lichtensteinille Berliinin yliopistoon.

Eversmann suunnitteli pitkään luonnonhistoriallisten näytteiden keräysmatkaa Keski-Aasiaan. Hän opiskeli etukäteen alueen kieliä, tapoja ja islamia. Vuonna 1820 hän asettui Buharaan tekeytyen kauppiaaksi. Hän kirjoitti matkastaan kirjan *Reise von Orenburg nach Buchara* (1823), johon luonnonhistoriallisen liitteen laati Lichtenstein. Vuonna 1825 hän matkusti sotilaalliselle tiedusteluretkelle Hivaan.

Vuonna 1828 Eversmann nimitettiin Kazanin yliopiston eläin- ja kasvitieteen professoriksi. Seuraavien 30 vuoden aikana hän kirjoitti useita teoksia. Häntä pidetään Volgan ja Uralin välisten Venäjän kaakkoisten arojen pioneeritutkijana.

Eversmann nimesi suuren joukon uusia eläinlajeja, muun muassa isoviiksisiipan (*Myotis brandtii*), mongolianarosopulin (*Eolagurus luteus*) ja huuhkajan alalajin *Bubo bubo turcomanus*. Hänen kunniakseen on myös nimetty lukuisia eliöitä, esimerkiksi arohilleri (*Mustela eversmanii*).

Lähteet
-------

1. ↑  ITIS


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Kreikka
* Alankomaat

 |
|  |
| Tieteilijät | 
* International Plant Names Index
* Leopoldina

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**ProMan Oy** on Suomen vanhimpia yrityskauppaan erikoistuneita yrityksiä.*lähde?* Sen toimialaa ovat M&A-projektien toteutus, corporate finance -neuvontapalvelut ja yrityskaupan neuvontapalvelut yritysten omistajille ja johdolle. Lisäksi se toimii sertifioituna neuvonantajana First North -listautumisissa. ProManin toiminta on räätälöity keskisuurten yritysten tarpeisiin ja palvelemaan suurimpia yrityksiä niiden päätöksissään luopua liiketoimintayksiköistä ja uusien liiketoimintojen hankinnassa. Tyypillinen kaupan koko on 2–50 miljoonaa euroa.*lähde?*

ProManin perusti vuonna 1988 sen nykyinen toimitusjohtaja Lars Wikholm. ProMan työllistää yrityskaupan neuvontapalveluissa kuusi henkilöä Suomessa ja yhden Virossa. Lisäksi yrityksellä on oma kolmen hengen Advisor Board. 

ProManin pääkonttori sijaitsee Helsingissä Korkeavuorenkadulla ja aluekonttorit Porvoossa ja Salossa. Virossa toimii tytäryhtiö ProMan Eesti Oü. ProMan on vuodesta 2002 lähtien ollut Suomen edustaja kansainvälisessä IMAP-yrityskauppaketjussa (International Network of M&A Partners). IMAP-jäsenyyden kautta se on ollut mukana toteuttamassa kansainvälisiä yritysjärjestelyjä.

ProMan on yhdessä pohjoismaisten IMAP-kumppaneidensa kanssa toteuttanut eniten yrityskauppoja Pohjoismaissa vuosina 2007, 2008 ja 2009. Vuonna 2009 ProMan toteutti suomalaisista yrityskaupan neuvonantajayrityksistä eniten yrityskauppoja Suomessa. Perustamisestaan lähtien se on ollut mukana toteuttamassa yli sataa yrityskauppaa.

Lähteet
-------

1. ↑  Thomson Reuters Financial League Tables Thomson Reuters.  Arkistoitu 2.1.2010. Viitattu 15.12.2009.
2. ↑  Yrityskaupat jäissä - tämä yritys pärjäsi Kauppalehti.  Arkistoitu 28.1.2010. Viitattu 22.02.2010.

Aiheesta muualla
----------------

* ProMan Oy:n kotisivut
* IMAP:n kotisivut
**Michael Banducci** (syntynyt Torontossa Kanadassa, asuu Traverse Cityssä Michiganissa) on yhdysvaltalainen pokeriammattilainen. Hän on urallaan voittanut yhden World Series of Poker -rannekkeen. Michiganilainen Banducci on käynyt Hopen collegea.

Vuoden 2007 WSOP:ssa Banducci selviytyi finaalipöytään 1 500 dollarin no limit hold'em -turnauksessa ollen lopulta viides. Ensimmäisen turnausvoittonsa hän saavutti seuraavan vuoden WSOP:ssa, jossa voitti 1 000 dollarin no limit turnauksen (lisäostomahdollisuus). Voitostaan hän ansaitsi 636 736 dollaria.

WSOP-voittonsa aikaan Banducci oli 23-vuotias ja ei ollut kokopäiväisesti tehnyt muuta työtä kuin pokerinpeluuta.

Kesäkuussa 2008 Banduccin pokeriuran turnausansiot ylittivät 0,9 miljoonaa dollaria.

Lähteet
-------

1. 1 2   : Michael Banducci WSOP player profile World Series of Poker. Viitattu 22. kesäkuuta 2008.
2. ↑  Nolan Dalla: Event #5: No-Limit Hold'em - Michael Banducci, from Traverse City, MI Wins! AOL Games. Viitattu 22.6.2008. (englanniksi)
3. ↑  Ryan Lucchesi: WSOP: Bracelet Winner Q and A -- Michael Banducci  6.6.2008. CardPlayer.com. Viitattu 22.6.2008. (englanniksi)
4. ↑   : Michael Banducci stats The Hendon Mob. Viitattu 22. kesäkuuta 2008.

Aiheesta muualla
----------------

* Michael Banducci The Hendon Mob Poker Databasessa (englanniksi)
**Aïmen Demaï** (s. 10. joulukuuta 1982 Thionville, Ranska) on ranskalais-tunisialainen uransa lopettanut jalkapalloilija, pelipaikaltaan puolustava keskikenttäpelaaja. Hän pelasi suurimman osan urastaan 2. Bundesliigassa Alemannia Aachenissa.

Seurajoukkueura
---------------

Demai aloitti jalkapalloilun Ranskassa vuonna 1994 ollessaan 11-vuotias. Hän pelasi Uckangen ja FC Woippyn junioriseuroissa ennen siirtymistään vuonna 1998 FC Metzin junioreihin. Kaksi vuotta myöhemmin Demai nostettiin edustusjoukkueeseen, mutta siirtyi kauden 2003–2004 jälkeen Saksaan vähäisen peliajan vuoksi.

Saksassa ensimmäinen seura oli 2. Bundesliigassa pelannut 1. FC Saarbrücken, jossa Demai sai runsaasti peliaikaa pelaten kahden kauden aikana 63 sarjaottelua. Joukkueen pudotessa Regionalliga Südiin kaudeksi 2006–2007 Demai vaihtoi seuraa hivenen menestyneempään 2. Bundesliigassa pelanneeseen 1. FC Kaiserslauterniin. Ensimmäinen kausi uudessa seurassa meni loukkaantumisten merkeissä ja hän pelasi vain 13 sarjaottelussa. Toisella kaudella Demai pelasikin jo 29 sarjaottelussa ja onnistui edellisen kauden tavoin kerran maalinteossa. Kaiserslauternin menestys jäi viime kauteen nähden heikoksi joukkueen sijoittuessa sijalle 13. Kaudella 2008–2009 seura oli jo lähellä nousua 1. Bundesliigaan, mutta jäi lopulta nousuviivan alapuolelle.

Demai sai edellisen kauden tapaan paljon peliaikaa Kaiserslauternissa, mutta päätti allekirjoittaa ennen kauden viimeistä kierrosta kolmen vuoden sopimuksen toisen 2. Bundesliigassa pelaavan Alemannia Aachenin kanssa. Avauskaudellaan Demai onnistui maalinteossa neljästi pelaamissaan 21 2. bundesliigaottelussa.

### Maajoukkueura

Ranskassa syntynyt Demai edusti yhden ottelun verran isänsä kotimaata Algeriaa Qataria vastaan pelatussa harjoitusottelussa vuonna 2003.

Sittemmin Demai edusti äitinsä kotimaata, Tunisiaa, kun valmentaja Humberto Coelho nimesi hänet 11. helmikuuta 2009 pelattavaan ystävyysotteluun Alankomaita vastaan. Demai on pelannut yhteensä kaksi maaottelua Tunisian paidassa.

Lähteet
-------

### Viitteet

1. ↑  Aimen Demai *transfermarkt.co.uk*. Viitattu 12.2.2009. (englanniksi)
2. ↑  Demai wechselt nach Aachen *Kicker online* 22.5.2009 Viitattu 23.5.2009 (saksaksi)
3. ↑  Algérie 1-0 Qatar *DZFoot* Viitattu 1.1.2010 (ranskaksi)
4. ↑  Tunisia call uncapped trio *BBC Sport*.  7.2.2009. Viitattu 12.2.2009. (englanniksi)

Aiheesta muualla
----------------

* ESPNsoccernet - Aimen Demai[vanhentunut linkki] (englanniksi)
* Aimen Demai Weltfussball.deessä (saksaksi)
**Angoche** on hallinnollinen kunta, kaupunki ja alue Nampulan provinssissa Mosambikissa. Alueen asukasluvuksi arvioidaan noin 229 000 ja kaupungin asukasluvuksi noin 85 000. Kaupungin nimi oli *António Enes* portugalilaisvallan aikana vuoteen 1976. Kaupunki sijaitsee Intian valtameren rannalla, ja sen lähistöllä on *Koti*-saaristo.

Kaupunki on perustettu jo 1400-luvulla, ja se on ollut islamilainen markkinapaikka. Se oli Mosambikin vanhimpia siirtokuntia ja tärkeä kullan ja norsunluun kaupan solmukohta. Tämän ansiosta siitä tuli Angochen sulttaanikunta. Mutta 1500-luvun lopulla se jäi hieman eteläisemmän Quelimanen varjoon, mitä tulee sisämaaliikenteeseen. Angoche pysyi yhä mukana rannikkokaupassa sekä taloudellisena ja poliittisena keskuksena, jolla oli läheinen yhteys Mosambikin saareen.*lähde?*

Angochesta tuli 1800-luvulla salainen orjakaupan piste, millaisena se pysyi 1860-luvulle. Tällöin Portugali hyökkäsi kaupunkiin. Vaikka portugalilaisten hallinto vakiintui vasta vuosikymmenien päästä, hyökkäys merkitsi Angochelle alamäkeä, eikä se ole saavuttanut entistä asemaansa.*lähde?*

Nykyään Angoche on hiljainen ja hieman ränsistyneeltä vaikuttava alueellinen pääkaupunki. Siellä on kuitenkin hotelleja, sukellusmahdollisuus sekä lentokenttä.

Alueen pääkieli on bantukieliin kuuluva ekoti.

Lähteet
-------

1. ↑
**Allister Sparks** (10. maaliskuuta 1933 Cathcart, Itä-Kap – 19. syyskuuta 2016 Johannesburg) oli eteläafrikkalainen lehtimies, kirjailija ja luennoitsija. Hän työskenteli lehtimiesuransa aikana toimittajana *Queenstown Daily Representativessä* ja *Rand Daily Mailissa*, jonka päätoimittajana hän myös toimi vuosina 1977–1981.

Päätoimittaja-aikanaan Sparks osallistui muun muassa Steve Bikon kuoleman yksityiskohtien paljastamiseen. Sparks toimi myös The Washington Postin ja brittiläisen the Observerin Etelä-Afrikan-kirjeenvaihtajana. Hän oli ehdokkaana Pulitzer-palkintoon ja nimetty vuoden ulkomaantoimittajaksi.

Nelson Mandela nimitti Sparksin vuonna 1995 Etelä-Afrikan julkisen palvelun viestintäyhtiön, South African Broadcasting Corporationin, johtokuntaan, missä hän myöhemmin toimi myös ajankohtaistoimituksen päätoimittajana. Sparks kirjoitti useita arvostettuja kirjoja Etelä-Afrikan politiikasta, kuten siirtymäajasta apartheidista demokratiaan kertova *Tomorrow is Another Country* ja uuden Etelä-Afrikan haasteista kertova *Beyond the Miracle*.

Kirjoja
-------

* Allister Sparks: *Tomorrow Is Another Country*. The University of Chicago Press, 1995. ISBN 0-226-76855-4.
* Allister Sparks: *Beyond the Miracle: Inside the New South Africa*. University of Chicago Press, 2003. ISBN 0-226-76858-9.

Lähteet
-------

1. ↑  Veteran journalist Allister Sparks dies *News24*.  19.9.2016. Viitattu 20.9.2016. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Alankomaat

 |
|  |
| Henkilöt | 
* Yle

 |
|  |
| Muut | 
* IdRef

 |

 |
**James Corwin Mackey** (s. 25. helmikuuta 1986 Kansas City, Missouri) on yhdysvaltalainen pokeriammattilainen. Mackey opiskeli kaksi vuotta Missourin yliopistossa ennen ryhtymistään päätoimiseksi pokerinpelaajaksi.

Vuonna 2007 Mackey voitti World Series of Pokerin 5 000 dollarin sisäänoston no limit hold'em -turnauksen. Hänestä tuli 21 vuoden 4 kuukauden ikäisenä sillä hetkellä kaikkien aikojen kolmanneksi nuorin WSOP-voittaja (Jeff Madsenin ja Steve Billirakisin jälkeen). Turnauksen finaalipöytä oli nopein (2 tuntia 35 minuuttia) sitten toukokuun 2003. Voitostaan hän ansaitsi 730 740 dollaria.

Vuoden 2008 WSOP:ssa Mackey oli toinen 10 000 dollarin mixed -turnauksessa. Rannekkeen voitti Anthony Rivera ja Mackey ansaitsi kakkostilastaan 297 792 dollaria.

Mackey on menestynyt myös internetissä. Hän voitti käyttäen nettinimeään mig.com PokerStarsin World Championship of Online Pokerin (WCOOP) 1 050 dollarin sisäänoston no limit hold'em -turnauksen ansaiten yli 580 000 dollaria.

Kesäkuussa 2008 Mackeyn pokeriuran turnausansiot ylittivät 1,2 miljoonaa dollaria.

Lähteet
-------

1. ↑   : James Mackey WSOP player profile World Series of Poker. Viitattu 23. kesäkuuta 2008.
2. ↑  Nolan Dalla (Bluff Media): James Mackey: 2007 WSOP - Event 22 ($5,000 NLHE) Winner Profile  16.6.2007. World Series of Poker. Viitattu 23.6.2008. (englanniksi)
3. ↑  Brad "Otis" Willis: 2007 WCOOP: Event #14 Final Table Report  24.9.2007. PokerStars Blog:  PokerStars.com.  Arkistoitu 12.5.2008. Viitattu 23.6.2008. (englanniksi)
4. ↑   : James Mackey stats The Hendon Mob. Viitattu 23. kesäkuuta 2008.

Aiheesta muualla
----------------

* James Mackey The Hendon Mob Poker Databasessa (englanniksi)
Ramón Sampedro.
**Ramón Sampedro Cameán** (5. tammikuuta 1943 Porto do Son, A Coruñan maakunta, Espanja – 12. tammikuuta 1998 Boiro, A Coruñan maakunta, Espanja) oli espanjalainen merimies, kirjailija ja eutanasian puolestapuhuja.

Espanjan luoteisrannikolta Galiciasta kotoisin ollut Sampedro pestautui kauppalaivastoon 19-vuotiaana tavoitteenaan nähdä maailmaa. Hän työskenteli laivoilla mekaanikkona. 25-vuotiaana hän joutui sukellusonnettomuuteen, jonka seurauksena hän neliraajahalvaantui ja päätyi vuoteenomaksi. Sampedro taisteli oikeudestaan eutanasiaan lopun elämänsä lähes 30 vuotta. Perusteena oli hänen oma vakaa tahtonsa kuolla, mutta halvaantumisesta johtuva kykenemättömyys tehdä itsemurha. Hän koki itsemurhan olevan oikeus, joka häneltä kiellettiin. Sampedro oli ensimmäinen espanjalainen, joka anoi virallisesti eutanasiaa. Hän haki tilanteeseensa lainopillista apua ensin espanjalaisista oikeusasteista ja lopulta Euroopan ihmisoikeuskomissiosta, mutta ilman toivottua tulosta. Tapaus sai huomiota ympäri maailman.

Sampedro kuoli kaliumsyanidimyrkytykseen Boirossa 12. tammikuuta 1998. Joitain päiviä myöhemmin hänen läheinen ystävänsä Ramona Maneiro pidätettiin ja asetettiin syytteeseen avunannosta itsemurhaan. Hänet kuitenkin vapautettiin syytteestä todisteiden puutteen vuoksi eikä uusia syytteitä Sampedron kuolemaan liittyen ole nostettu. Seitsemän vuotta myöhemmin, tapauksen vanhennuttua lainopillisesti, Maneiro myönsi Espanjan television keskusteluohjelmassa asettaneensa Sampedron ulottuville syanidia sisältäneen juoman ja pillin, ja kuvanneensa tämän viimeiset sanat. Hän sanoi "tehneensä sen rakkaudesta".

Ennen kuolemaansa Sampedro kirjoitti suullaan kaksi teosta, *Cartas desde el infierno* (1996, ISBN 8408056328) ja *Cando eu caia* (julkaistu postuumisti 1998, ISBN 8427031122). Hänen elämästään tehtiin myös Alejandro Amenábarin ohjaama ja Javier Bardemin tähdittämä elokuva *Meri sisälläni* (*Mar adentro*, 2004), joka voitti parhaan vieraskielisen elokuvan Oscarin ja Golden Globen sekä 14 Goyaa.

Lähteet
-------

1. ↑  Hablar de amor pero estar muerto El País. Viitattu 5.2.2008.
2. ↑  Live and Let Die Time. Viitattu 5.2.2008.
3. ↑  Ramona Maneiro confiesa, tras prescribir el delito, que ella puso el cianuro a su amigo Ramón Sampedro El País. Viitattu 5.2.2008.
4. ↑  Awards for Mar adentro IMDb. Viitattu 5.2.2008.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Japani
* Kreikka
* Korea
* Alankomaat
* Portugali

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**Alexander Os** (s. 21. tammikuuta 1980 Fauske) on entinen norjalainen ampumahiihtäjä, joka kilpaili maailmancup-tasolla kaudesta 2003–2004 vuoteen 2016 asti.

Os debytoi aikuisten arvokilpailuissa Östersundin MM-kilpailuissa 2008 sijoittuen normaalimatkalla 41:nneksi. Sekaviestissä hän hiihti kolmannen osuuden Norjan kahdeksanneksi sijoittuneessa joukkueessa. Pyeongchangin MM-kilpailuissa 2009 hän oli sprintissä neljäs ja nousi takaa-ajokilpailussa pronssille. Hanty-Mansijskin MM-kilpailuissa 2011 hän hiihti toisen osuuden maailmanmestaruuden voittaneessa Norjan viestijoukkueessa.

Os saavutti ensimmäisen palkintosijansa maailmancupissa oltuaan toinen Lahden sprinttikilpailussa 3. maaliskuuta 2007. Seuraavalla kaudella hän sijoittui kolmanneksi Pyeongchangin takaa-ajokilpailussa 29. helmikuuta 2008. Kaudella 2008–2009 Os oli toinen Östersundin normaalimatkan kilpailussa sekä toinen ja kolmas Hochfilzenin sprinttikilpailuissa. Kaudella 2009–2010 hän sijoittui kolmanneksi Pokljukan normaalimatkan kilpailussa.

Os on tilannut aseensa tukin entiseltä suomalaiselta ampumahiihtäjältä Erkki Antilalta.

Lähteet
-------

* Alexander Os Kansainvälinen ampumahiihtoliitto (IBU).  (englanniksi)

### Viitteet

1. ↑  Ampumahiihtäjä Alexander Os lopettaa uransa *www.kestavyysurheilu.fi*.  Arkistoitu 11.2.2017. Viitattu 10.2.2017.
| "Ænema"Tool |
| --- |
| Singlen "Ænema" kansikuva |
| Singlen tiedot |
|  Albumilta | *Ænima* |
|  Julkaistu | 9. elokuuta 1996 |
|  Tekijä(t) | Danny Carey, Justin Chancellor, Adam Jones, Maynard James Keenan |
|  Tuottaja(t) | David Bottrill |
|  Tyylilaji | progressiivinen metallialternative metal |
|  Kesto | 06.39 |
|  Levy-yhtiö | Zoo Entertainment |
| Toolin muut singlet |
| "H."1996 | "Ænema"1996 | "Forty Six & 2"1997 |

**Ænema** on yhdysvaltalaisen rock-yhtyeen Toolin kappale Ænima-albumilta. Kappale sai Grammy-palkinnon parhaasta metalliesityksestä vuonna 1998.  Kappaleesta on myös julkaistu promosingle sekä musiikkivideo.

Musiikkivideosta alun perin julkaistiin sensuroitu versio, mutta vuoden 2000 *Salival* boxilla kyseinen video oli sensuroimattomana.

Kappaleen lyriikoissa on lainauksia edesmenneen stand-up koomikon Bill Hicksin sketsistä "Arizona Bay", jossa Kalifornian osavaltio (ja varsinkin Los Angeles) "huuhtoutuisi" mereen jättäen paikalleen Arizonan niemimaan. Kappaleessa on tämän lisäksi kielteinen viittaus Ron Hubbardiin ja skientologiaan (sillä Toolin jäsenet ovat skientologiaa vastaan).

Kappaleet
---------

1. Ænema (P.M. Version) – 6.39
2. Ænema (A.M. Version) – 6.39

Lähteet
-------

1. ↑
2. ↑

Aiheesta muualla
----------------

* Discogs
**Dominique Arribagé** (s. 11. toukokuuta 1971) on ranskalainen jalkapallovalmentaja ja entinen puolustaja.

Ura pelaajana
-------------

Arribagé aloitti pelaajauransa US Colomiersin joukkueessa, josta siirtyi juniori-ikäisenä Toulouse FC:n organisaatioon. Hän debytoi Toulousen edustusmiehistössä Ranskan pääsarjassa elokuussa 1992. Hän nousi ensimmäisellä kaudellaan seuran avauskokoonpanoon ja pelasi kaikkiaan kuusi kautta Toulousen puolustuksen johtohahmona. Vuonna 1998 Arribagé sai kilpailukieltoa nandrolonin käytöstä. 

Tapauksen jälkeen Arribagé siirtyi Stade Rennais'n joukkueeseen, jossa hän pelasi toiset kuusi kautta ollen yksi bretagnelaisseuran avainpuolustajista. Hän palasi Toulouseen vuonna 2004. Arribagé oli seuran johtavia pelaajia aina kauteen 2007/08 saakka, kunnes hän lopetti aktiiviuransa 37-vuotiaana. Kaikkiaan hän pelasi Toulousen paidassa 335 ottelua.

Ura valmentajana
----------------

Maaliskuussa 2015 Arribagésta tuli ex-seuransa Toulousen päävalmentaja. Arribagén johdolla putoamiskamppailuun juuttunut Toulouse voitti neljä kauden yhdeksästä viimeisestä ottelusta, mikä riitti varmistamaan seuralle sarjapaikan viiden pisteen erolla Évianiin. Kauden jälkeen hänen sopimustaan jatkettiin kesään 2016.

Kausi 2015/16 oli Arribagén joukkueelle vaikea. Kausi alkoi hyvin kotivoitolla AS Saint-Étiennestä 2–1, mutta seuraavaa voittoa liigassa Toulouse jahtasi aina marraskuun loppuun saakka, jolloin OGC Nice kaatui kotona 2–0. Heikkojen esitysten myötä Toulouse juuttui sarjan toiseksi viimeiseksi ja lopulta helmikuun lopussa 2016 Arribagé ilmoitti siirtyvänsä syrjään päävalmentajan tehtävästä. Hän jatkaa seuran palveluksessa muissa tehtävissä.

Perhe
-----

Arribagé on naimisissa ranskalaisen Les Républicains -puoluetta edustavan poliitikko Laurence Arribagén kanssa. Heillä on kolme lasta.

Lähteet
-------

1. 1 2  Dominique Arribagé
2. ↑  Suspension confirmée pour Guérin et Arribagé
3. ↑  Dominique Arribagé, nouvel entraîneur du TFC
4. ↑  Toulouse : Arribagé confirmé pour la saison prochaine (Arkistoitu – Internet Archive)
5. ↑  Toulouse coach Arribage resigns after latest defeat
6. ↑  Toulouse. Arribagé, prénom Laurence


|  |  |  |
| --- | --- | --- |
| Edeltäjä:**Alain Casanova** | **Toulouse FC:n päävalmentaja**3/2015–2/2016 | Seuraaja:**Pascal Dupraz** |
**UNIKS Kazan** (Баскетбольный клуб УНИКС Казань) on venäläinen ammattilaiskoripalloseura, joka pelaa Venäjän koripallon pääsarjassa PBL:ssä. Seuran kotipaikka on Tatarstanin tasavallan pääkaupunki Kazan. Seuran nimi UNIKS viittaa sanoihin "UNIversitet — Kultura — Sport" (yliopisto — kulttuuri — urheilu).

Historia
--------

Seura on kehittynyt opiskelijajoukkueesta. Ammattilaisseurana se perustettiin vuonna 1991. Vuonna 1997 se kohosi korkeimmalle sarjatasolle Superliiga A-han. Tällä tasolla se on saanut hopeaa neljä kertaa (2001, 2002, 2004, 2007) ja pronssia kuudesti. Se voitti Venäjän cupin vuosina 2003, 2009 ja 2014.

Vuonna 2004 seura voitti EuroChallengen eli silloisen FIBA Europe Leaguen. Kaudella 2007–2008 seura pääsi eurooppalaisessa ULEB Cupissa puolivälieriin. Kaudella 2010–2011 se voitti ULEB-cupin.

Vuosina 2009–2011 Kazan pelasi VTB United Leaguessa. Kaudella 2010–2011 se pelasi Venäjän PBL-sarjassa, voitti runkosarjan ja sijoittui lopulta kolmanneksi.

Lähteet
-------

1. ↑  VTB League (Arkistoitu – Internet Archive)

* EuroCup BasketBall

Aiheesta muualla
----------------

* Virallinen kotisivu (venäjäksi)
Matti Eino Hakkarainen
Polangenin kurssilaisia räjäytysharjoituksessa. Etuoikealla saksalainen kouluttaja luutnantti Albert Mellis
**Matti Eino Hakkarainen** (12. marraskuuta 1893 Nurmes – 25. maaliskuuta 1918 Rautu) oli suomalainen jääkäriluutnantti. Hänen vanhempansa olivat maanviljelijä Tuomas Edvard Hakkarainen ja emäntä Riitta Ahonen. Hakkarainen syntyi Nurmeksessa. Hakkarainen kävi kansakoulun ja toimi kauppa-apulaisena Nurmeksessa ja Savonlinnassa.

Jääkäriaika
-----------

Hakkarainen kävi kansakoulun ja toimi kauppa-apulaisena Nurmeksessa ja Savonlinnassa. Hakkarainen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hakkarainen siirrettiin pataljoonan täydennysjoukkoon 17. joulukuuta 1916, mistä hän palasi takaisin komppaniaansa 23. toukokuuta 1917. Hän otti osaa Polangenin erikoiskursseille vuonna 1917.

Suomen sisällissota
-------------------

*Katso myös: Suomen sisällissota*
Hakkarainen astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen Vaasaan 25. helmikuuta 1918 jääkärien pääjoukon mukana. Suomen sisällissodassa Hakkarainen sijoitettiin Suomen valkoiseen armeijaan joukkueenjohtajaksi ensin 3. Jääkärirykmentin 8. Jääkäripataljoonaan, mikä kuului myöhemmin 4. Jääkärirykmenttiin ja sen 1. komppaniaan, josta hänet siirrettiin 7. maaliskuuta pataljoonan 2. komppaniaan ja edelleen 25. maaliskuuta 3. komppaniaan, jonka mukana hän kaatui Raudun taistelussa 4. huhtikuuta 1918. Hänet on haudattu Nurmeksen sankarihautaan.

Lähteet
-------

* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.

### Viitteet

1. 1 2 3  Suomen jääkärien elämäkerrasto 1938
2. 1 2 3  Suomen jääkärien elämäkerrasto 1975


    Ylennykset ja kunniamerkit    



|  |  |  |
| --- | --- | --- |
| **Ylennykset** |  | **Kunniamerkit** |
| * Hilfsgruppenführer 25. elokuuta 1917
* Luutnantti 11. helmikuuta 1918
 | 4. luokan Vapaudenristi miekkojen kera kunniamerkkinauhaVapaussodan muistomitalin kunniamerkkinauhaJääkärimerkki | * Vapaudenristi 4. lk. miekkojen kera
* Vapaussodan muistomitali soljen kera
* Jääkärimerkki
 |
**Daniel Mesotitsch** (s. 22. toukokuuta 1976 Villach, Itävalta) on itävaltalainen ampumahiihtäjä. Hän on harrastanut lajia vuodesta 1997 lähtien ja edustaa Union Rosenbach -seuraa.

Mesotitsch kilpaili aikuisten arvokilpailuissa ensimmäisen kerran Pokljukan MM-kisoissa 2001. Hän hiihti avausosuudet Itävallan viestijoukkueissa, jotka saavuttivat MM-hopeaa Pyeongchangissa 2009 sekä pronssia Hochfilzenissä 2005 ja 2017. Hän hiihti olympialaisissa toisen osuuden Itävallan hopeajoukkueessa Vancouverissa 2010 ja pronssijoukkueessa Sotšissa 2014. Östersundin MM-kilpailuissa 2008 hän oli Itävallan viestijoukkueen jäsenenä neljäs, Ruhpoldingissa 2012, Nové Městossa 2013 ja Kontiolahdella 2015 viides sekä Anterselvassa 2007 kuudes. 

Henkilökohtaisilla matkoilla Mesotitsch on ollut arvokilpailuissa parhaimmillaan pikakilpailussa ja takaa-ajossa neljäs Ruhpoldingin MM-kilpailuissa 2012. Vancouverin olympialaisissa 2010 hän oli yhteislähtökilpailussa viides ja normaalimatkalla yhdeksäs. MM-kilpailuissa hän on ollut normaalimatkalla kahdestoista Hanti-Mansijskissa 2003 ja Anterselvassa 2007 sekä kolmastoista Ruhpoldingissa 2012, jossa hän oli lisäksi yhteislähdössä neljästoista. Hochfilzenissä 2017 hän oli normaalimatkalla viidestoista.

Mesotitsch osallistui ensimmäiseen maailmancup-kilpailuunsa Pokljukassa kaudella 1999–2000. Ensimmäisen pistesijansa hän sai oltuaan normaalimatkalla 22. Salt Lake Cityssä kaudella 2000–2001. Ensimmäisen voittonsa hän saavutti Anterselvan normaalimatkan kilpailussa kaudella 2001–2002. Aiemmin hän ei ollut sijoittunut maailmancupissa kertaakaan kymmenen parhaan joukkoon. Samana viikonloppuna hän sijoittui takaa-ajokilpailussa kolmanneksi. Seuraavan kerran hän sijoittui kolmen parhaan joukkoon oltuaan toinen Anterselvan normaalimatkan kilpailussa kaudella 2009–2010. Samana viikonloppuna hän voitti takaa-ajokilpailun. Kaudella 2010–2011 hän voitti normaalimatkan maailmancup-kilpailun Pokljukassa. Kaudella 2012–2013 hän oli kolmas Anterselvan takaa-ajokilpailussa ja kaudella 2013–2014 kolmas Östersundin normaalimatkalla. Itävallan viestijoukkueen jäsenenä hän on ollut voittamassa maailmancup-viestiä Pokljukassa kaudella 2001–2002, Hochfilzenissä ja Oberhofissa kaudella 2008–2009 sekä Hochfilzenissä kaudella 2009–2010.

Lähteet
-------

* Daniel Mesotitsch Kansainvälinen ampumahiihtoliitto (IBU).  (englanniksi)

### Viitteet

1. ↑  OLYMPIC WINTER GAMES - Sochi (RUS) IBU. Viitattu 25.2.2014. (englanniksi)
**Luca Bucci** (s. 13. maaliskuuta 1969 Bologna, Italia) on italialainen entinen jalkapallomaalivahti. Hän pelasi yhteensä 297 Serie A -ottelua.

Ura
---

Bucci aloitti jalkapalloilun Parman junioreissa, josta hänet nostettiin edustusjoukkueeseen kaudella 1985–1986. Hän pelasi kuitenkin ensimmäisen ottelunsa kaudella 1986–1987 Serie B:ssä. Bucci lainattiin vuosiksi 1987 ja 1988 Pro Patriaan ja Riminiin, jossa hän ei kuitenkaan saanut peliaikaa. Palattuaan takaisin Parmaan hän pelasi parhaimmillaan neljä ottelua kaudella 1989–1990.

Kauden päätteeksi Bucci siirtyi sarjatasoa alemmaksi Serie C1:een US Casertanaan, jossa hän saavutti ykkösvahdin roolin. Joukkue nousi lopulta heti seuraavalla kaudella Serie B:hen, jonka jälkeen Bucci siirtyi kaudella 1992–1993 AC Reggianaan. Vakuuttavien otteiden myötä Parma osti entisen maalivahtinsa takaisin vuonna 1993. Bucci pelasi joukkueen ykkösvahtina kolmen kauden ajan Serie A:ssa. Hän joutui kuitenkin varavahdin rooliin kun tuolloin vasta 18-vuotias Gianluigi Buffon syrjäytti kokeneemman Buccin. Hän siirtyi kesken kauden pelaamaan lainalle Perugiaan, jossa peliaikaa tuli 17 ottelun verran. Lainan päätyttyä Bucci siirtyi kauden 1997–1998 alussa Torinoon, jossa hän nousi uudelleen ykkösvahdin rooliin. Bucci pelasi joukkueessa aina kauteen 2002–2003 asti, jonka jälkeen hän siirtyi yhdeksi kaudeksi Empoliin, josta matka jatkui takaisin Parmaan. Vanhassa seurassa Bucci nousi ykkösvahdin rooliin, jossa hän pelasi aina kauteen 2007–2008 asti. Bucci siirtyi vielä kaudeksi 2008–2009 Napoliin, jossa hän pelasi yhden ottelun ennen uransa päättämistä.

Saavutukset
-----------

* Uefa Cup: 1995

Lähteet
-------

1. ↑  Luca BUCCI *gazetta.it* Viitattu 20.12.2009 (italiaksi)

Italian joukkue – Jalkapallon MM-kilpailut 1994
1 Pagliuca |
2 Apolloni |
3 Benarrivo |
4 Costacurta |
5 Maldini |
6 Baresi |
7 Minotti |
8 Mussi |
9 Tassotti |
10 R. Baggio |
11 Albertini |
12 Marchegiani |
13 D. Baggio |
14 Berti |
15 Conte |
16 Donadoni |
17 Evani |
18 Casiraghi |
19 Massaro |
20 Signori |
21 Zola |
22 Bucci |
Valmentaja Sacchi

Italian joukkue – Jalkapallon EM-kilpailut 1996
1 Peruzzi |
2 Apolloni |
3 Maldini |
4 Carboni |
5 Costacurta |
6 Nesta |
7 Donadoni |
8 Mussi |
9 Torricelli |
10 Albertini |
11 Baggio |
12 Toldo |
13 Rossitto |
14 Del Piero |
15 Di Livio |
16 Di Matteo |
17 Fuser |
18 Casiraghi |
19 Chiesa |
20 Ravanelli |
21 Zola |
22 Bucci |
Valmentaja Sacchi
**Luca Marchegiani** (s. 22. helmikuuta 1966 Ancona, Italia) on italialainen entinen jalkapallomaalivahti. Hän pelasi suurimman osan urastaan Torinossa ja Laziossa.

Ura
---

Marchegiani aloitti jalkapalloilun Jesina junioreissa, josta hänet nostettiin edustukseen kaudella 1984-1985. Hänet kuitenkin lainattiin jo seuraavalla kaudella Aurora Latiniin yhdeksi kaudeksi. Marchegiani palasi takaisin kasvattajaseuraansa, joka pelasi tuolloin Serie C2:ssa. Kauden päätteeksi hän siirtyi Bresciaan vuonna 1987, mutta jätti seuran kesken kauden 1988-1989 jäätyään lähes ilman peliaikaa. Marchegiani pääsi vielä Serie A:ssa pelanneeseen Torinoon ennen kuin joukkue tippui kaudeksi 1989-1990 Serie B:hen. Marchegiani nousi tuona kautena ykkösvahdin rooliin ja saavutti joukkueen parissa menestystä kotimaassaan ja eurokentillä. Torino voitti vuonna 1991 Mitropa Cupin ja kaudella 1992-1993 se saavutti Italian cupin voiton. Menestyksen myötä Lazio kiinnitti huomionsa Marchegianiin ja hankki hänet joukkueeseen vuonna 1993 kuuden miljoonan punnan siirtosummalla, joka oli tuolloin maailman kallein maalivahdista tehty siirto. Ennätys kuitenkin rikottiin heti seuraavana vuonna Gianluca Pagliucan siirtyessä UC Sampdoriasta Interiin.

Marchegiani saavutti Laziossa menestystä pelattuaan viidettä kautta seuran ykkösvahtina. Joukkueen menestysvuodet olivat erityisesti kausina 1997-1998, 1998-1999 ja 1999-2000, jolloin se voitti Italian cupin lisäksi Scudetton, Cup-voittajien cupin ja UEFA Super Cupin. Kausi 1999-2000 oli myös Marchegianin viimeinen kausi joukkueen ykkösvahtina, kun Lazio osti Angelo Peruzzin. Marchegiani pelasi kolme kautta kakkosvahdin roolissa, kunnes hän siirtyi Chievoon. Marchegiani pelasi seurassa kaksi kautta ja päätti uransa vuonna 2005.

Saavutukset
-----------

* Italian-mestaruus: 2000
* UEFA Super Cup: 1999
* Cup-voittajien cup: 1999
* Italian Super Cup: 1998, 2000
* Italian cup: 1993, 1998, 2000
* Mitropa Cup: 1991

Lähteet
-------

1. ↑  £9m custodian who breaks football's No 1 rule *The Independent* 8.8.2007 Viitattu 20.12.2009 (englanniksi)

Italian joukkue – Jalkapallon MM-kilpailut 1994
1 Pagliuca |
2 Apolloni |
3 Benarrivo |
4 Costacurta |
5 Maldini |
6 Baresi |
7 Minotti |
8 Mussi |
9 Tassotti |
10 R. Baggio |
11 Albertini |
12 Marchegiani |
13 D. Baggio |
14 Berti |
15 Conte |
16 Donadoni |
17 Evani |
18 Casiraghi |
19 Massaro |
20 Signori |
21 Zola |
22 Bucci |
Valmentaja Sacchi
Tanssijoita Moshoeshoen päivän esityksessä.
**Moshoeshoen päivä** on Lesothon kansallinen juhlapäivä, jota vietetään vuosittain 11. maaliskuuta.

Moshoeshoen päivää vietetään Lesothon perustajana pidetyn kuningas Moshoeshoen muistoksi. Juhlapäivää ehdottivat Basutoland Progressive Association -järjestön jäsenet vuonna 1913. Alkuperäisen ehdotuksen mukaan päivää oli tarkoitus viettää 12. maaliskuuta, jolloin Moshoeshoe solmi sopimuksen Basutomaan protektoraatin perustamisesta brittien kanssa. Päivä virallistettiin vuonna 1919 kansallisena juhla- ja vapaapäivänä.

Päivän ensimmäisissä juhlallisuuksissa Basutomaan brittiläinen asiamies Edward Garraway lahjoitti tuolloiselle kuninkaalle Griffith Lerotholille hopeisen pistoolin norsunluisella kahvalla. 1920-luvulta lähtien päivän yhteydessä alettiin järjestää esimerkiksi perinteisiä tanssi- ja lauluesityksiä sekä raveja. Eri koulujen oppilaat kilpailivat toisiaan vastaan laulukisoissa. Vuonna 1996 tuolloin vallassa ollut Basutoland Congress Party -puolue siirsi Moshoeshoen päivän nykyiselle päivämäärälleen 11. maaliskuuta. 11. maaliskuuta oli Moshoeshoen kuolinpäivä. Edellinen päivä katsottiin ongelmalliseksi brittien siirtomaahistorian takia.

Lähteet
-------

1. ↑  Public Holidays *Official Website for The Kingdom of Lesotho*. Goverment of Lesotho. Viitattu 19.3.2021. (englanniksi)
2. 1 2  Scott Rosenberg, Richard F. Weisfelder, Michelle Frisbie-Fulton: *Historical Dictionary of Lesotho*, s. 292-293. New Edition. The Scarecrow Press, 2004. ISBN 0-8108-4871-6. (englanniksi)
**Kamel Zaïem** (arab. كمال الزعيم‎, s. 25. toukokuuta 1983 Ras Jebel) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Tunisian pääsarjassa pelaavaa CA Bizertina.

Ura
---

Zaïem aloitti uransa AS Arianan junioreissa vuonna 1999, josta tunisialainen suurseura Espérance huomasi hänen lahjakkuutensa ja osti nuoren lupauksen vuonna 2001. Zaïem pelasi kuitenkin vielä yhden kauden AS Arianassa ennen lopullista siirtymistään Espéranceen. Hän oli siitä lähtien kuulunut joukkueensa vakiopelaajiin avauskokoonpanossa ja pelasi joukkueessa viiden kauden ajan yhteensä 133 ottelua. Lisäksi Zaïem on pelannut yli 50 ottelua Afrikan Mestarien liigassa. Hän voitti Espérancen paidassa muun muassa kaksi kertaa Tunisian liigamestaruuden vuosina 2004 ja 2006.

Kesäkuussa 2008 serbialainen FK Partizan ilmoitti tehneensä kolmevuotisen sopimuksen tunisialaisen pelintekijän kanssa. Zaïem ehti pelata joukkueessa kuusi liigaottelua ja yhden cup ottelun, ennen kuin päätti lopettaa sopimuksensa.

Hän siirtyi tammikuussa 2009 Qatariin Al-Khorin riveihin. Kauden päätteeksi Zaïem palasi takaisin kotimaahansa CS Sfaxienin riveihin, jonka kanssa hän allekirjoitti kahden vuoden sopimuksen. Toisella kaudellaan Sfaxien sijoittui pääsarjassa kolmanneksi ja eteni Afrikan Confederation Cupin loppuotteluun saakka, jonka se kuitenkin hävisi marokkolaiselle FUS de Rabatille.

Loppukesästä 2011 Zaïem siirtyi Egyptin valioliigassa pelaavaan ENPPI Club. Hän pelasi puolen vuoden aikana vain kaksi ottelua. Hän oli mukana voittamassa lokakuussa 2011 Egyptin cupia.

Syksyllä 2012 Zaïem palasi takaisin kotimaahansa Tunisiaan CA Bizertinin riveihin.

Saavutukset
-----------

* Egyptin cup: 2011
* Pohjois-Afrikan Cup-voittajien cup: 2009
* Tunisian cup: 2006, 2007
	+ Hopeaa: 2010
* Tunisian mestaruus: 2004, 2006

Lähteet
-------

* Transfermarkt[vanhentunut linkki] (saksaksi)
* Weltfussball (saksaksi)
* National Football Teams
* Kawarji (ranskaksi)

### Viitteet

1. ↑  Kamel Zaiem and Alexis Ngambi sign for Partizan! *mirosport.net*.  14.6.2008.  Arkistoitu 28.6.2008. Viitattu 2.7.2008. (englanniksi)
2. ↑  Transfermarkt[vanhentunut linkki] Viitattu 10.3.2009
3. ↑  Kamel Zaïem signe au CSS (Arkistoitu – Internet Archive) *Infosfoot* 25.6.2009 Viitattu 28.6.2009 (ranskaksi)

Tunisian joukkue – Jalkapallon AM-kilpailut 2008
1 Kasraoui |
2 Ghezal |
3 Haggui |
4 al-Abdi |
5 El Bekri |
6 Felhi |
7 Ben Saada |
8 Nafti |
9 Chikhaoui |
10 Zaïem |
11 Santos |
12 Mnari |
13 Ben Frej |
14 Zouaghi |
15 Jaïdi |
16 Mathlouthi |
17 Jemâa |
18 Mikari |
19 Meriah |
20 Ben Dhifallah |
21 Traoui |
22 Nefzi |
23 Chermiti |
Valmentaja Lemerre
**Victor Marlborough Silvester**, OBE (25. helmikuuta 1900 Wembley, Middlesex, Iso-Britannia – 14. elokuuta 1978 Ranska) oli brittiläinen tanssija, kirjailija, muusikko ja orkesterinjohtaja, jonka levyjä myytiin 75 miljoonaa kappaletta 1930–1980-luvuilla. Hän oli yksi ballroom dancen merkittävimmistä kehittäjistä 1900-luvulla. Hän nai Dorothy Newtonin vuonna 1922.

Toisen maailmansodan jälkeen Silvesterin orkesteri sekä viikoittainen *Victor Silvester's Dancing Club* -televisiosarja pitivät hänet vielä pitkään julkisuudessa. Hänen kirjansa vuodelta 1927, *Modern Ballroom Dancing*, oli välitön bestseller ja siitä on useita painoksia, viimeisin vuodelta 2005. Hän kirjoitti myös kymmenen muuta kirjaa, mukaan lukien omaelämäkertansa.

Lähteet
-------

1. ↑  *Oxford Dictionary of National Biography*
2. ↑  Silvester, Victor Marlborough (1900-1978), *Who Was Who*, A&C Black (2007).
3. ↑  Silvester, Victor: *Dancing is my Life: An Autobiography* (1958).

Aiheesta muualla
----------------

* Victor Silvester Internet Archive -sivustolla (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Suomi (KANTO)
* Yhdysvallat
* Japani
* Australia
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC

 |

 |
**Óscar Pereiro Sío** (s. 3. elokuuta 1977 Mos, Pontevedran maakunta, Espanja) on espanjalainen maantiepyöräilijä, Ranskan ympäriajon voittaja. Hän kilpaili ammattilaisena 2000–2010.

Pereiro aloitti uransa ammattilaisena vuonna 2000 portugalilaisessa Porta da Ravessan tallissa. Hän siirtyi sveitsiläiseen Phonak-joukkueeseen vuonna 2002, jolloin hän voitti viidennen etapin Setmana Catalana -kilpailussa sekä sijoittui yhdenneksitoista Italian ympäriajossa. Seuraavana vuonna Pereiro voitti Sveitsin ympäriajon kuudennen etapin ja oli lopputuloksissa kolmas. Burgosin ympäriajossa hän oli toinen ja Espanjan ympäriajossa seitsemästoista. Vuoden 2004 Ranskan ympäriajossa Pereiro sijoittui 10:nneksi hävittyään voittaja Lance Armstrongille 22 minuuttia 54 sekuntia. Samana vuonna hän voitti Classique des Alps -kilpailun. Vuoden 2005 Ranskan ympäriajossa Pereiro oli 15. etapilla toinen, otti 16. etapin voiton ja sijoittui kokonaiskilpailussa jälleen kymmenenneksi. Lisäksi hän sai yritteliäimmän ajajan palkinnon ja sijoittui mäkikilpailussa toiseksi. Samana vuonna hän voitti Tour de Romandien prologin, oli toinen Espanjan ympäriajon 13. osuudella sekä kuudes Baskimaan ympäriajossa. 

Pereiro Phonakin väreissä vuoden 2005 Ranskan ympäriajossa
Pereiro edusti Caisse d'Epargne -tallia vuosina 2006–2009. Vuoden 2006 Ranskan ympäriajossa hän sijoittui alun perin toiseksi hävittyään voittaja Floyd Landisille 57 sekuntia. Pereiro oli 13. etapilla toinen kuuluttuaan viiden miehen kärkiryhmään, joka tuli maaliin lähes puoli tuntia ennen pääjoukkoa; 16. osuudella hän oli kolmas. Landisin jäätyä kiinni kiellettyjen aineiden käytöstä UCI julisti Pereiron kilpailun voittajaksi pitkällisen prosessin jälkeen syyskuussa 2007. Vuoden 2007 Ranskan ympäriajossa Pereiro sijoittui kymmenenneksi.

Pereiro osallistui myös vuoden 2008 Ranskan ympäriajoon. Hän joutui kuitenkin keskeyttämään kilpailun 15. etapilla ajettuaan rajusti ulos reitiltä. Pääjoukko oli laskeutumassa Col Agnel -vuorelta, kun Pereiro törmäsi tien reunan suojakaiteeseen ja putosi useita metrejä alemmalle tielle. Hän loukkasi rytäkässä olkapäänsä. Keskeyttäessään kilpailun Pereiron sijoitus oli 15. 6.01 kilpailun johtajaa Cadel Evansia perässä.

Viimeisellä ammattilaiskaudellaan 2010 Pereiro edusti Astana-tallia.

CommonsCommons
Wikimedia Commonsissa on kuvia tai muita tiedostoja aiheesta **Óscar Pereiro Sío**.

Lähteet
-------

* Oscar Pereiro Sio trap-friis.dk-tietokannassa (englanniksi)
* Profiili cyclingarchives.com-sivustolla (englanniksi)

### Viitteet

1. ↑   Pyöräilijä Landisin dopingkäry vahvistettiin MTV3 20.9.2007 Viitattu 22.9.2007

Aiheesta muualla
----------------

* Oscarpereiro.com, Pereiron sivusto
* cyclingnews.com, haastattelu vuoden 2005 Tourilta.
**Maija Liukkonen** (o.s. **Raitanen**, s. 24. lokakuuta 1956) on suomalainen jalkapalloilija ja jalkapallovalmentaja.

Liukkosen pelaajaura alkoi samoihin aikoihin, kun Suomessa käynnistyi organisoitu naisten sarjatoiminta. Hän liittyi 1972 vasta perustettuun Jyväskylän Pallokerhon joukkueeseen. Jyväskylästä Liukkonen siirtyi Turun Pyrkivään 1977 ja sieltä Turun Palloseuraan, jossa hän pelasi 10 vuotta ja voitti ensimmäisen mestaruutensa 1978. Liukkonen on pelannut myös PP-Futiksessa, Helsinki Unitedissa, Helsingin Jalkapalloklubissa ja Kontulan Urheilijoissa. Hän voittanut Suomen cupin HJK:ssa 1993 ja Pyrkivässä 1994. Mestaruuden ja cupin Liukkonen on voittanut myös Helsinki Unitedissa 1990. 

Suomen naisten jalkapallomaajoukkueessa Liukkonen 52 maaottelua vuosina 1980–1991. Hän toimi myös maajoukkueen kapteenina ja oli aikanaan eniten maaotteluita pelannut naispelaaja.

Liukkonen valmensi Helsingin Jalkapalloklubia yhdessä Timo Lounion kanssa vuosina 1997–1999 ja 2001–2003. Tuona aikana HJK voitti Suomen cupin kolmesti, mestaruuden neljästi ja se eteni myös UEFA Cupissa välieriin 2001. Liukkonen on myös valmentanut Kontulan Urheilijoita ja pelasi siellä edelleen kaudella 2008.

Siviiliammatiltaan Liukkonen on hammaslääkäri.

Lähteet
-------

* Suomalainen, Ilkka: Maija Raitanen sivuaa naisten maaotteluennätystä.  *Helsingin Sanomat*, 25.3.1990. HS arkisto (maksullinen).
* Pyykkö, Minna: Maija Liukkonen pelaa aina vaan.  *90 min*, 27.8.2008, nro 3/2008. Artikkelin verkkoversio.  (Arkistoitu – Internet Archive)

### Viitteet

1. 1 2  Soininen, Heidi (toim.): *Jalkapallokirja 2008*, s. 164, 501. Suomen Palloliitto, 2008. ISSN-0787-7188.
2. 1 2  Seppo Aalto ym.: *Tähtien Tarina*, s. 314–319, 335. Helsingin Jalkapalloklubi, 2007. ISBN 978-952-92-2062-5.
3. ↑  Kilén, Turkka: Pyrkivä juhlii 40 vuoden välein.  *Helsingin Sanomat*, 16.10.1994. HS arkisto (maksullinen).
4. ↑  Johanna Kaaro jatkaa Kontun kapteenina  18.4.2008. Palloliitto. Viitattu 23.2.2009.
5. ↑  Talvi tulee, lumimies lähti  7.11.2008. Helsingin Uutiset. Viitattu 23.2.2009. [vanhentunut linkki]
**Péter Lékó** (serb. Петер Леко, s. 8. syyskuuta 1979 Subotica, Jugoslavia) on unkarilainen shakin suurmestari. Hänestä tuli suurmestari 14-vuotiaana vuonna 1994, mikä oli silloin maailmanennätys.

MM-haastaja
-----------

Péter Lékó, Duisburg 1992
Niin sanotun Prahan sopimuksen mukaan, jonka tarkoitus oli yhdistää kahteen leiriin jakautunut shakin maailmanmestaruustitteli, Lékón voitto Dortmundin turnauksessa 2002 oikeutti hänet haastamaan Vladimir Kramnik shakin klassisesta maailmanmestaruudesta. Voittaja pelaisi myöhemmin FIDE:n maailmanmestaria vastaan. Useiden viivytysten jälkeen ottelu pelattiin 25. syyskuuta – 18. lokakuuta Brissagossa, Sveitsissä 2004. Lékó johti ottelua pisteellä, kun vain yksi peli oli pelaamatta. Kramnik voitti viimeisen pelin tasoittaen ottelun tulokseen 7–7, mikä oikeutti hänet säilyttämään mestaruutensa.

Lokakuussa 2005 Lékó pelasi FIDE:n MM-turnauksessa San Luisissa, Argentiinassa sijoittuen viidenneksi kahdeksasta pelaajasta.

Touko-kesäkuussa 2007 Lékó pelasi MM-ehdokasotteluissa, joissa hän kukisti Mihail Gurevitšin ja Jevgeni Barejevin. Näin hän selviytyi Méxicossa samana vuonna pelattuun varsinaiseen MM-turnaukseen, jossa hän tuli neljänneksi.

Chess960
--------

Lékó voitti niukasti Michael Adamsin kahdeksan pelin Chess960-lajin ottelussa, joka pelattiin Mainzin turnauksen yhteydessä 2001. Saavutuksen ansiosta monet pitävät häntä lajin ensimmäisenä maailmanmestarina. Asiasta on vastakkaisiakin näkemyksiä, koska avoimia ehdokasotteluita ei ollut. Lékó hävisi tittelinsä ottelussa Pjotr Svidlerille 2003.

Pelityyli
---------

Lékó on äärimmäisen vakaa pelaaja ja häntä pidetään yhtenä maailman vaikeimmista pelaajista voittaa. Häntä on kritisoitu varovaisesta pelistä, "tappajavaiston" puuttumisesta ja taipumuksesta tasapeleihin. Valkeilla Lékó pelaa melkein aina 1.e4 ja mustilla hän pelaa usein sisilialaista puolustusta tai Grünfeldin puolustusta. Hänet tunnetaan myös erinomaisesta loppupelitekniikastaan.

Lähteet
-------

1. ↑  FIDE Chess Profile FIDE. Viitattu 28.1.2014.
2. ↑  HISTORY OF THE WORLD CHESS CHAMPIONSHIP: Kramnik vs Leko, 2004 Chessgames.com. Viitattu 15.02.2008. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Péter Lékó**.
* Péter Lékón viralliset kotisivut (englanniksi)
* Péter Lékó ChessGames.com-sivustolla (englanniksi)
* FIDE-kortti: Péter Lékó (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Alankomaat

 |

 |
Oskar Nylander, *Johan Vilhelm Snellman (Sininen Snellman)*, 1849.

Pietarin taideakatemiassa opiskelleita suomalaisia 

---



 

* Hugo Backmansson
* Eero Järnefelt
* Martti Merenmaa
* Hjalmar Munsterhjelm
* Oskar Nylander
* Alfred Parland
* Ilja Repin
* Juho Rissanen
* Carl Eneas Sjöstrand
* Ossi Somma
* Robert Stigell
* Reidar Särestöniemi
* Victoria Åberg

 

 

 

 

 

 

 

 

 

 

 

 

 

 

 
**Oskar Nylander** (11. kesäkuuta 1827 Oulu – 25. lokakuuta 1849 Oulu) oli suomalainen taidemaalari.

Nylander syntyi Oulussa varakkaaseen kauppiasperheeseen. Hänen isänsä Anders Nylander oli Oulun johtavia tervaporvareita. Nylander kävi Oulun triviaalikoulua 1830- ja 1840-lukujen vaihteessa. Koulussa huomattiin Nylanderin taiteelliset lahjat, ja häntä kannustettiin taiteilijan uralle. Nylander opiskeli Pietarin taideakatemiassa vuodet 1844–1848. Nylanderin tunnetuimmat teokset ovat J. L. Runebergin runoon perustuva maalaus *Pilven veikko*, Kuopiossa maalattu J. V. Snellmanin muotokuva ja Nylanderin viimeiseksi työksi jäänyt alttaritaulu *Kristuksen kirkastus* Limingan kirkossa. Nylander ampui itsensä ateljeessaan Oulussa vain 22-vuotiaana.

Nylanderin tiedetään maalanneen ainakin 30 teosta, joista useimpien olinpaikkaa ei kuitenkaan tunneta. Osa Nylanderin töistä lienee palanut hänen veljensä Fredrik Nylanderin talon mukana Oulun palossa vuonna 1882. J. V. Snellmanin muotokuva tuhoutui Ostrobotnialla riehuneessa tulipalossa 29.11.2008.

Merkittävimmät työt
-------------------

* Pilven veikko. 1849. Öljymaalaus.
* J. V. Snellman (*Sininen Snellman*). 1849. Öljymaalaus. (Pohjalainen osakunta).
* Kristuksen kirkastus. 1849. Limingan kirkon alttaritaulu.

Lähteet
-------

* Scripta Historica XI Oulun historiaseuran julkaisuja. (Oulu 1987). Riitta Mäkelä: Oskar Nylander, eräs taiteilijakohtalo 1840-luvulta. ISBN 951-95713-6-1

### Viitteet

1. ↑  Snellmanin ja Franzénin muotokuvat tuhoutuivat Bottan palossa (Internet Archive) *HS.fi*.  30.11.2008 kello 12:45. Sanoma Osakeyhtiö.  Arkistoitu 4.12.2008. Viitattu 16.12.2008.

Aiheesta muualla
----------------

* Kuvia tai muita tiedostoja aiheesta **Oskar Nylander** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* RKD Artists
* ULAN

 |

 |